Τέταρτο κανάλι σχεδιάζει να βγάλει στον αέρα η ΕΡΤ.

Σύμφωνα με τη Real Life, η νέα διοίκηση στο Ραδιομέγαρο αποφάσισε να πάρει πίσω μια από τις συχνότητες τις οποίες διαθέτει δωρεάν σε διεθνή κανάλια, όπως η Deutsche Welle και το TV5, και να την αξιοποιήσει για να εκπέμψει... ΕΡΤ4 μόνο με αθλητικά.

Δόθηκε εντολή να αγοραστούν δικαιώματα για κάθε διοργάνωση και τουρνουά στο οποίο υπάρχει ελληνική συμμετοχή (σ.σ. ακόμα και στο πόλο γυναικών) με στόχο να στηριχτεί ο ελληνικός αθλητισμός. Παράλληλα, κλειδώνουν συμφωνίες για την εξασφάλιση κορυφαίων διοργανώσεων, όπως του Μουντιάλ του 2018.